कांग्रेस ने प्रधानमंत्री नरेंद्र मोदी पर भी कटाक्ष करते हुए आश्चर्य जताया कि क्या वे बाप-बेटी के साथ गठबंधन करेंगे या बाप-बेटे के साथ। मोदी ने विधानसभा चुनाव के प्रचार के दौरान पीडीपी के मुफ्ती मोहम्मद सईद-महबूबा मुफ्ती और नेशनल कॉन्फ्रेंस के फारुख अब्दुल्ला-उमर अब्दुल्ला को निशाना बनाते हुए इस तरह की टिप्पणी की थी। कांग्रेस प्रवक्ता अभिषेक मनु सिंघवी ने यहां संवाददाताओं से कहा, 'पीडीपी को (जम्मू-कश्मीर में) सरकार बनाने का कानूनी, नैतिक और संवैधानिक अधिकार है। अगर वह सरकार बनाने के लिए राजी होती है तो हम उन्हें समर्थन देने के लिए तैयार हैं।'